KINNITATUD  
Diviisi 1. jalaväebrigaadi ülema 02.12.2024. a
käskkirjaga nr 1935

TANKITÕRJEKOMPANII NOOREMALLOHVITSERIDE KURSUSE TUNNUSLIPU KIRJELDUS JA KASUTAMISE KORD

1.	KORRA EESMÄRK 
1.1.	Tankitõrjekompanii nooremallohvitseride kursuse tunnuslipu kirjelduse ja kasutamise kord sätestab nooremallohvitseride põhi- ja erialakursuse tunnuslipu kirjelduse ja kasutamise.
1.2.	Tankitõrjekompanii nooreallohvitseride põhi- ja erialakursuse (edaspidi kursus) üheks identiteedi märgiks on kursuse tunnuslipp. Kursuse tunnuslipp hoiab ja süvendab kursuse ühtekuuluvustunnet ja sümboliseerib allohvitseridele omaseid kõrgeid väärtuseid ja hoiakuid. 
1.3. 	Vastava õppeaasta kursusele tunnuslipu omistamisele eelneb meeskondlikest harjutustest koosnev üritus ehk lipulunastus. Lipulunastusel demonstreeritakse kursuse ühtsust, koostöövõimet, nutikust ning füüsilist ja vaimset tugevust. 

2.	TUNNUSLIPU KIRJELDUS
2.1.	Tunnuslipp on ristkülikukujuline.
2.2.	Tunnuslipu mõõdud on 40 x 52 cm.
2.3.	Tunnuslipp on rohelist värvi, mustade tähtedega ja kuldse äärisega.
Värvid:
Roheline: (CMYK) 75/46/100/47.
Kuldne: (CMYK)  33/49/100/32.
2.4.	Tunnuslipp on ääristatud kuldse äärega.
2.5.	Tunnuslipp on tunnel taskuga.
2.6.	Tunnuslipu varras puidust 3 m, kokkupandav tume peits, ühes tükis, terav otsik.
2.7.	Tunnuslipu ühel küljel on kiri TANKITÕRJEKOMPANII ja selle all 1JVBr TTKo välivormi käiseembleem. Teisel küljel tekst „NOOREMALLOHVITSERI KURSUS“ JA SELLE ALL 2JVBr TTKo välivormi käiseembleem.
2.8.	Lindilõige on hõbedast värvi, mustade tähtedega.
Värvid:
	Hõbedane: Pantone Cool Grey 5 C
	Must: Pantone Black C

3.	TUNNUSLIPU VARDALE KINNITATAV LINDILÕIGE
3.1.	Tunnuslipu vardale kinnitatakse lõpetanud nooremallohvitseride kursuse lindilõige hõbedasel decor kangal 52 x 5 cm, tekst mustas kirjas tähed kõrgusega 3 cm.
3.2.	Lindilõikel kasutatakse üksuse ja kursuse nimetust lühendiga ja lisatakse kursuse toimumise aasta.

Näidis:

TTKo NAK 2024

4.	TUNNUSLIPU KASUTAMINE
4.1. 	Tunnuslippu kasutatakse tankitõrjekompanii rivistustel, kus osaleb nooremallohvitseride kursus. 
4.2. 	Tunnuslipp on kaasas klassitundides, kursuse liikumisel üksuse koosseisus, õppustel, pikematel väljaõppeüritustel või kui selleks on antud käsk (välja arvatud, kui tegevuste iseloom ei luba väärikalt tunnuslippu kasutada). Vastavasisulise otsuse teeb tankitõrjekompanii juhtkond.
4.3. 	Muudel juhtudel on tunnuslipp tankitõrjekompanii juhtkonna määratud lipuhoidjas. 

5.	LÕPPSÄTTED
5.1.	Tunnuslipu kasutamisel juhindutakse käesolevast korrast.

Tankitõrjekompanii nooremallohvitseride põhi- ja erialakursuse tunnuslipp: